CELEX: 31989R3748
Language: el
Date: 1989-12-13 00:00:00
Title: Κανονισμός (ΕΟΚ) αριθ. 3748/89 της Επιτροπής της 13ης Δεκεμβρίου 1989 για την τροποποίηση του κανονισμού (ΕΟΚ) αριθ. 381/89 για τη συνέχιση των ενεργειών προώθησης των πωλήσεων και διαφήμισης στον τομέα του γάλακτος και των γαλακτοκομικών προϊόντων που αναφέρονται στον κανονισμό (ΕΟΚ) αριθ. 723/78

Avis juridique important

|

31989R3748

Κανονισμός (ΕΟΚ) αριθ. 3748/89 της Επιτροπής της 13ης Δεκεμβρίου 1989 για την τροποποίηση του κανονισμού (ΕΟΚ) αριθ. 381/89 για τη συνέχιση των ενεργειών προώθησης των πωλήσεων και διαφήμισης στον τομέα του γάλακτος και των γαλακτοκομικών προϊόντων που αναφέρονται στον κανονισμό (ΕΟΚ) αριθ. 723/78  

Επίσημη Εφημερίδα αριθ. L 364 της 14/12/1989 σ. 0057 - 0057

***** ΚΑΝΟΝΙΣΜΟΣ (ΕΟΚ) αριθ. 3748/89 ΤΗΣ ΕΠΙΤΡΟΠΗΣ  της 13ης Δεκεμβρίου 1989  για την τροποποίηση του κανονισμού (ΕΟΚ) αριθ. 381/89 για τη συνέχιση των ενεργειών προώθησης των πωλήσεων και διαφήμισης στον τομέα του γάλακτος και των γαλακτοκομικών προϊόντων που αναφέρονται στον κανονισμό (ΕΟΚ) αριθ. 723/78  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων που προορίζονται να διευρύνουν τις αγορές στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1113/89 (2), και ιδίως το άρθρο 4,  Εκτιμώντας:  ότι το άρθρο 5 παράγραφος 3α του κανονισμού (ΕΟΚ) αριθ. 381/89 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2261/89 (4), προβλέπει ότι η Επιτροπή, όσον αφορά την ενέργεια σχετικά με την εφαρμογή έρευνας της αγοράς για να εξακριβωθεί η αποτελεσματικότητα των ενεργειών προώθησης των πωλήσεων και διαφήμισης, καθορίζει τον κατάλογο των προτάσεων που λαμβάνονται υπόψη για χρηματοδότηση πριν από την 1η Δεκεμβρίου 1989· ότι η απόφαση της Επιτροπής επί του καταλόγου πρέπει να ληφθεί μετά από την εξέταση των αποτελεσμάτων των ενεργειών που χρηματοδοτήθηκαν το 1988· ότι πρέπει, λαμβάνοντας υπόψη την αναγκαία προθεσμία για την εξέταση των αποτελεσμάτων αυτών, να μεταφερθεί κατά δύο μήνες η ημερομηνία της 1ης Δεκεμβρίου 1989 και συνεπώς να μεταφερθεί κατά την ίδια περίοδο η προθεσμία για την πιθανή σύναψη των συμβολαίων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 παράγραφος 3α του κανονισμού (ΕΟΚ) αριθ. 381/89, η ημερομηνία «1 Δεκεμβρίου 1989» αντικαθίσταται από την ημερομηνία «1η Φεβρουαρίου 1990» και η ημερομηνία «1η Ιανουαρίου 1990» από την ημερομηνία «1η Μαρτίου 1990».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Δεκεμβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Δεκεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 118 της 29. 4. 1989, σ. 5.  (3) ΕΕ αριθ. L 44 της 16. 2. 1989, σ. 24.  (4) ΕΕ αριθ. L 216 της 27. 7. 1989, σ. 48.